**ОБРАЗАЦ 3.**

На основу члана 37. Закона о раду („Службени гласник Републике Српске“, бр. 1/16, 66/18, 91/21 – Одлука Уставног суда Републике Српске и 119/21) послодавац (назив / име и презиме послодавца) (у даљем тексту: послодавац) и радник (име и презиме радника) из (адреса радника: град, улица и број), са завршеном школом/факултетом (назив школе/факултета)и стручним/научним називом (академско / стручно звање / занимање (у даљем тексту: радник), закључују:

**УГОВОР О ПРОБНОМ РАДУ**

1. Овим уговором уређује се пробни рад радника код послодавца у трајању од (дана/мјесеци).

2. Радник ступа на пробни рад (датум) године, а завршава (датум) године.

3. Пробни рад се може продужити за још (дана/мјесеци), о чему се закључује посебан споразум.

4. Радник се за вријеме пробног рада распоређује на радно мјесто, односно послове (назив радног мјеста).

5. За вријеме пробног рада, радне налоге раднику издаје непосредни руководилац организационе јединице у чијем се саставу налази радно мјесто на које је радник распоређен.

Извјештај о резултатима рада радника након истека пробног рада органу послодавца надлежном за доношење одлуке о пријему радника доставиће лице које је пратило рад радника.

6. Радно вријеме радника износи (број часова) часова у радној седмици и распоређује се у (петодневној/шестодневној) радној седмици (једнократним/двократним/ смјенским) распоредом радног времена.

7.[[1]](#footnote-1)\* За редован рад и просјечно остварене резултате рада радник остварује бруто плату у износу (износ бруто плате) конвертибилних марака мјесечно.

8. Основна плата радника, у складу са законом, колективним уговором и уговором о раду, увећава се:

* (проценат увећања, најмање 0,3%) за сваку годину радног стажа радника,
* (проценат увећања, %) по основу прековременог рада,
* (проценат увећања, %) по основу рада на дан републичког празника, односно другог дана када се по Закону не ради,
* (проценат увећања, %) по основу ноћног рада,
* (проценат увећања, %) по основу приправности,
* (проценат увећања, %) по основу рада на радном мјесту са отежаним условима рада,
* (проценат увећања, %) по основу радног учинка,
* (проценат увећања, %) по основу (основ увећања).

9. Послодавац ће раднику плату исплаћивати (седмично, сваке двије седмице / мјесечно), а најкасније до (дана) у мјесецу, односно краја текућег мјесеца за претходни мјесец, уколико плату исплаћује мјесечно.

10. Раднику или његовој породици припада помоћ у случају:

* смрти радника (износ) конвертибилних марака,
* смрти члана породице (износ) конвертибилних марака,
* наступања тешке инвалидности или дуготрајне болести радника (износ) конвертибилних марака,
* у (случају) (износ) конвертибилних марака.

11. Право на одморе, одсуства, заштиту на раду, заштиту права из радног односа и сва друга права по основу рада која нису посебно уређена овим уговором, радник остварује у складу са одговарајућим одредбама Закона о раду, других прописа, колективних уговора, те општих аката послодавца (назив општих аката послодавца), са којима је радник упознат приликом закључивања овог уговора.

12. Послодавац ће, у складу са Законом, радника пријавити на обавезне видове осигурања у Јединствени систем регистрације, контроле и наплате доприноса и раднику уручити копију пријаве.

13. Стручни надзор и праћење рада радника у сврху оцјењивања вршиће (име и презиме / позиција оцјењивача).

Оцјена пробног рада врши се на начин и по поступку који су утврђени општим актом послодавца, а коначна оцјена резултата даје се раднику и послодавцу најкасније седам дана прије истека рока наведеног у тачки 2. овог уговора.

14. Уколико је радник задовољио на пословима радног мјеста за вријеме пробног рада, послодавац ће раднику понудити закључење уговора о раду.

У случају да радник није задовољио, радни однос радника на пробном раду престаје даном наведеним у тачки 2. овог уговора.

15. Послодавац, као и радник, имају право да откажу Уговор о пробном раду и прије истека рока на који је Уговор закључен, уз отказни рок од седам дана.

16. Овај уговор закључен је (датум) године у (мјесто закључења уговора).

Један примјерак Уговора уручен је раднику прије ступања на рад.

Уговорне стране

Радник За послодавца

1. \*Поред података из т. 7. до 10, у Уговору о пробном раду могу се навести одредбе одговарајућих закона и општег акта, којима су та питања уређена у вријеме закључења овог уговора. [↑](#footnote-ref-1)